cyanic-selkie/wikianc huggingface dataset:
Claudius Philips
Bida
Na 1983 e ta sali e di tres finalista den e OTI festival (‘Organización de la Televisión Ibero-Americano’) na Washington D.C. representando Antias Hulandes cu e composicion En cada nota cantará su voz. E mesun aña e ta gana e titulo di "Voz Hubenil" di Aruba. Na 1984 e ta gana e prome premio durante e Caribbean Song Festival. Claudius Philips tabata subi tarima cu diferente banda, entre nan Musical Time, Pride, Aruban band, Sound & Harmony i Sensacion del Caribe. Ela ta bay studia durante dos semester na ‘Berkley College of Music’ na Boston na 1990.
Na 1992 Claudius Philips ta lanta su propio banda, O.R.E.O (abreviacion di One Real Electronic Organization). Huntu cu O.R.E.O. e ta bira popular riba e Islanan ABC, Sint Maarten, Surnam i New York durante añanan 1990 y 2000, kibrando tur record existente den benta di disco. Su album "Saka e Boem" en particular ta sobresali cu e ‘Golden Award’ y ‘Platinum Award’ di ‘Disc Maker’, un organisacion na Philadelphia (Merca). Te awendia e ta e unico artista di Caribe Hulandes cu a logra esaki.
Comite Olimpico Arubano
Comité Olímpico Arubano (abrevia COA) ta un organisacion deportivo di Aruba y miembro di Comite Olimpico Internacional (COI).
Historia
Dia 21 di augustus 1985 a funda Comité Olímpico Arubano pa fungi como Comite Olimpico Nacional (CON) despues cu Aruba adkeri su status como pais autonomo dentro di Reino Hulandes. Cu esaki Aruba ta bandona e Comité Olímpico di Antias Hulandes (NAOC). E fundadonan tabata 14 federacion di deporte Arubano: Amateur Baseball Bond Aruba, Arubaanse Atletiekbond, Arubaanse Voetbalbond, Aruba Amateur Weightlifting Association, Aruba Basketballbond, Aruba Boxing Association, Aruba Lawn Tennis Bond, Aruba Judo Association, Aruba Schietbond, Aruba Softballbond, Aruba Table Tennis Association, Aruba Volleyball Association, Badmintonbond Aruba y Korfbalbond Aruba.
Desde 1986 COA tin reconocimento oficial di Comite Olimpico Internacional y ta forma como tal parti di e movemento olimpico. Mescos pa cada CON su mision ta pa desaroya y proteha e "Movemento Olimpico" den su pais y pa haci esaki conforme e Carta Olimpico. Segun stipulacion di e Carta Olimpico COA ta autorisa pa manda atletanan Weganan Olimpico. E prome biaha cu e atletanan a representa pais Aruba na e weganan olimpico tabata na e Weganan Olimpico di Seoul (Sur Korea) na 1988.
COA a cuminsa opera na 1994 for di un espacio den Stadion Guillermo Trinidad na Oranjestad. Na 2019 e ta muda su sede pa Vondellaan 27, cual a wordo inaugura dia 11 di mart 2023 despues di un renobacion total. Ademas di ta miembro di IOC e ta afilia na varios organisacion deportivo internacional, entre nan ACNO/ANOC (Association of National Olympic Committees), PANAM Sports, ODESUR (Organización Deportiva Suramericana), ODECABE (Organización Deportiva Centroamericana y Caribe) y CANOC (Caribbean Association of National Olympic Committees).
Directiva
E hunta di directiva di COA (2021-2025) ta consisti di Wanda Broeksema, presidente; Nicole Hoevertsz, secretaria general y e miembronan Zuleima Dabian-Erasmus, Perlishka Lockhart-Orman y Monica Pimentel.
Gabriela dos Santos
Gabriëla Pereira dos Santos (☆ 28 di mart 2002 na Willemstad) ta un modelo i reina di beyesa kurasoleño, ku a wòrdu koroná Miss Kòrsou na 2022. Representando Kòrsou den e sertámen di Miss Universo 2022 e ta klasifiká entre e top sinku finalista.
Bida
Dia 28 di mei 2022 Dos Santos a sali ganadó entre e tres kandidata pa elekshon di Miss Universo Kòrsou 2022. Na yanüari 2023, despues di rekuperá di COVID-19, ela representá su isla na e di 71 edishon di e sertámen di Miss Universo na New Orleans (Merka) i ta finalisá como un di e top sinku finalista entre 83 konkursante. Despues di Anne-Marie Braafheid (1969) i Verna Vasquez (1997) e ta e di tres Miss Kòrsou ku a avansá te den top sinku di Miss Universo.
7 di yüni
7 di yüni ta e di 158 dia di aña (159 den un schrikkeljaar) riba e kalènder gregoriano. Ta resta 207 dia pa finalisa e aña.
Gabriela dos Santos
Bida
Na 2019 Dos Santos tabata fundadó di e Light4Change, un organisashon sin lukro pa konsientisashon di hubentut kontra pestermentu via internet. Ademas di duna un man pa otro hende logra alkansa nan potensial, e ta gusta modelahe, biahamentu i naturalesa.
8 di desèmber
8 di desèmber ta e di 342 dia di aña (343 den un schrikkeljaar) riba e kalènder gregoriano. Ta resta 23 dia pa e aña terminá.
Movementu di Pueblo Boneriano
Movementu di Pueblo Boneriano (MPB) ta un partido polítiko boneriano i entre 2015 i 2023 e partido mas grandi na Boneiru. E partido a ser fundá dia 15 di desèmber 2013 pa Elvis Tjin Asjoe, kende a fungi komo lider di partido te 2023. E partido tin un signatura sosial-kristian, mientras su vishon pa ku desaroyo ta liberal.
Elekshon
Durante e elekshon di Konseho Insular di dia 18 di mart 2015 MPB ta saka 3 asiento i ku un margen minimo di voto mayoritario a bira mes momentu e partido mas grandi na Boneiru. Sinembargo, e partido ta bai den oposishon komo e no por a yega na un akuerdo ku PDB pa formashon di un Kolegio Ehekutivo. Na 2016 despues di kaida di e koalishon, e promé den un seri di kuater kaida despues di elekshon na 2015, MPB ta bai den gobernashon huntu ku UPB. Tjin Asjoe ta keda nombrá diputado di asuntunan ekonómiko i kompanianan estatal. Pa motibu di konflikto interno den frakshon nan di UPB i PDB e koalishon MPB-UPB tambe ta kai i esaki ta wòrdu sigui pa dos kaida mas di koalishonnan ku MPB.
Durante e elekshon di Konseho Insular di dia 20 di mart 2019 MPB ta krese na voto pa yega na 40% di tur e votonan, loke ta resultá den kuater asiento. Desde 2019 Elvis Tjin-Asjoe i Nina den Heyer di MPB ta diputado den Kolegio Ehekutivo, ku ta konta ku respaldo di e koalishon MPB-UPB. Dia 30 di september 2020 MPB ta pèrdè un asiento ora Daisy Coffie, anteriormente lider di frakshon den Konseho Insular, a opta pa bira miembro independiente. Na november 2022 diputado den Heyer ta bandoná polítika despues di a anunsiá foi luna di yűli ku elo no partisipa na e siguiente elekshon.
Palu di Lele
Palu di lele (Randia aculeata), konosi na ingles komo white indigoberry, ta un tipo di palu chikitu ku ta pertenese na e famia Rubiaceae. E espesie a wordu deskribi na 1753 dor di Carl Linnaeus den "Species plantarum" 2, p. 1192.
E mata ta endémiko na Florida, Bermuda, Bahamas i sobra islanan den Karibe, zonanan kostal di Mexico y den direkshon suit pa Sentro Amérika te e kosta norte di Sur Amérika. E espesie ta un mata di mondi ku por alkansa un haltura di 2 pa 6 meter i ta haya flor blanku i fruta den forma di shimaruku.
3 di aprel
3 di aprel ta e di 93 dia di aña (94 den un schrikkeljaar) riba e kalènder gregoriano. Ta resta 272 dia pa sera e aña.
Palu di Lele
Karibe hulandes
Palu di lele, ku tambe ta wordu yama "rabu di kabai" of "wakuri" (Boneiru) ta aparesé den naturalesa na Kòrsou i Boneiru, Sint Maarten, Sint Eustatius y Saba. Na e tres ultimo islanan e ta konosí na Ingles komo "black cherry".
Palu di lele o lèlè alaves ta referi na e artefakto di kushina, trahá di e palu di lele. Den kushina antiano e lèlè ta wordu uza pa drei.
Nydia Ecury
Nydia Maria Enrica Ecury (n. 2 di februari 1926 na Oranjestad – f. 2 di maart 2012 na Willemstad, Corsou) tabata un educador, escritor, traductor y actriz Arubano-Curasoleño. El a hunga un papel importante den Papiamento, propagando e uso di esaki pa medio di su obranan.
Bida priva
Nydia Ecury a nace dia 2 di februari 1926 den bario di Rancho na Oranjestad, Aruba. E tabata yiu muhe di Nicasio Segundo Ecury, mihor conoci como Shon Dundun en Ana Paulina Wilhelmina Ernst y tabata esun mas jong di diestres yiu. E cas na Schelpstraat unda el a crece ta awendia parti di e museo arkeologico di Aruba. Apesar di su rumannan a bay studia na Hulanda, Nydia a studia Ingles y periodismo na Canada. Su ruman, Boy Ecury, tabata den resistencia durante di e di dos Guera Mundial. E ta wordo traiciona y fusila. Na aña 1957 Ecury ta muda pa Corsou unda na 1960 e ta casa cu Wim Eduard Isings, un empresario hulandes. For di e union aki ta  nace un yiu homber y un yiu muhe, cu ta keda cu Nydia despues di su separashon na 1964.
Carera
Na Corsou Nydia Ecury tabata duna les na Martinus-mavo y Nilda Pinto-huishoudschool. Mesun tempo e tabata duna les priva na Papiamentu.
Na 1967 e tabata co-fundado di e grupo di comedia Thalia, cu tabata presenta obranan teatral traduci Ingles, Frances y Spaño. Ya desde 1959 e tabata actua den comedia y traduci obranan di comedia na Papiamento. E mesun aña el a actua hunto cu Jac Penso den e comedia "Trufaldino", basa riba e obra renombra di Carlo Goldoni titula "Sirbido di dos patron" cu nan dos a traduci. Pa loke trata obranan teatral su traduccionnan mas conosi ta Gay bieuw ta traha sòpi stèrki (1968), un interpretacion di Cosas de mamá y papá di Alfonso Paso y Romeo i Julieta (1991), basa riba Romeo and Julia di William Shakespeare.
Na 1972 e ta debuta como poeta cu e obra Tres rosea, despues di cual el a saca varios coleccion di poesia. Na comienso di añanan 80 di siglo 20 e tabata traduci otro obranan na Papiamento, entre nan bukinan pa enseñansa. Na 1986 e ta hunga tambe un papel den e pelicula Almacita di desolato.
Fayecimento
Na 2012 Nydia Ecury a fayece na edad di 86 aña na Willemstad (Corsou), despues di a sufri di e malesa di Alzheimer e ultimo cinco aña. Despues di su morto e editorial "In de Knipscheer" ta publica su coleccion di poesia den dos idioma Un soño ku mi tin / Een droom die ik heb.
Honor
Como honor e ta wordo reconoci na 2003 cu e Tapushi di oro. El a yega di wordo scogi "actriz di aña". Na 1995 el a ricibi e premio Pierre Lauffer y 2007 e premio Cola Debrot. Ademas el a wordo otorga e Theatre Festival Award of Aruba y e premio di departamento di asuntonan cultural di gobierno di Corsou. Na 2020 e municipio di Amsterdam a duna un caya su nomber.
Niamey
Niamey ta kapital i e siudat mas grandi di Niger. E ta situá den region sùit-west di e pais na oria di Riu Niger. E tin un poblashon di 1.026.848 habitante segun senso di 2012. E siudat ta e sentro ekonómiko i kultural di e pais i sede di gobernashon.
Amor den tempu record
Amor den tempu record (spaño: Amor en tiempo récord) ta un telenovela hubenil chileno. Ela wòrdu produsi pa Televishon Nashonal di Chile i transmiti entre 2 di yanüari i 3 di mart 2006.
Lista di partido politiko na Boneiru
Partidonan aktivo
Desde 2011 e siguiente partido i movementu (t)a partisipa na elekshon nan ku a tuma lugá na Boneiru.
Rei di e Gitanonan
Rei di e Gitanonan (port: O Rei dos Ciganos) ta un telenovela di Brazil, produsi i trasmiti den blanko-pretu pa TV Globo. Su estreno a tuma luga dia 12 di september 1966 i su ultimo kapitulo a keda pasa dia 20 di febrüari 1967, totalisando 120 episodio. E telenovela ta skirbi pa Moysés Weltman i dirigi pa Ziembinski.
Terorismo
Terorismo (prosedente di latin: terror) ta e praktika sin base legal di violensia severo òf menasa di violensia severo pa metanan politiko òf religioso. Konseptonan di loke ta terorismo den mayoria ta trata di e uzo ilegal di violensia, usualmente akoplá na personanan sivil komo viktima.
E termino terorista i terorismo tin su orígen den Revolushon Franses na fin di siglo 18, pero den dekada 70 di siglo 20 esaki a akapará atenshon i a wordu ampliamente uza na nivel internationashonal durante e konfliktonan di Nort Irlanda, pais basko i e konflikto israelí-palestino. E aumento di e atakenan di suisidio desde e dekada 80 di siglo 20 ta ser tipifiká pa e atakenan di 11 di september na New York City, Arlington i Pennsylvania na 2001.
Kinshasa
Kinshasa, antes Léopoldville, ta kapital i e siudat mas grandi di Repúblika Demokrátiko di Kongo. Antes un lugá pa piska i komersio situá kanto di Riu Kongo, awendia Kinshasa ta un di e siudatnan grandi ku un kresementu mas rapido na mundu. Kinshasa ta e di tres área metropolitano mas grandi den Afrika, despues di Kairo i Lagos. E siudat ta un di e 26 distrikto atministrativo di e pais.
Universidat Paris-Saclay
Universidat Paris-Saclay ta un universidat publiko situa na Gif-sur-Yvette, Paris, Fransia.
22 di yanüari
22 di yanüari ta e di 22 dia di aña riba e kalènder gregoriano. Ta resta 343 dia (344 den un schrikkeljaar) pa finalisa e aña.
4 di aprel
4 di aprel ta e di 94 dia di aña (95 den un schrikkeljaar) riba e kalènder gregoriano. Ta resta 271 dia pa sera e aña.
21 di yanüari
21 di yanüari ta e di 21 dia di aña riba e kalènder gregoriano. Ta resta 344 dia (345 den un schrikkeljaar) pa finalisa e aña.
Miss Aruba
Miss Aruba ta un concurso nacional di beyesa na Aruba.
9 di yüni
9 di yüni ta e di 160 dia di aña (161 den un schrikkeljaar) riba e kalènder gregoriano. Ta resta 205 dia pa e aña terminá.
Felipe Tromp
Felipe Benito Tromp (tambe conoci como Felepito Tromp) (☆. 15 di oktober 1917 na Aruba – † 12 di augustus 1995 na Aruba) tabata un maestro di scol y politico Arubano. E tabata e prome Gobernador di Aruba bou di e status constitucional nobo cu a drenta na vigor dia 1 di januari 1986.
Biografia
Despues di caba ULO na Aruba Tromp ta kontinua su estudio na Nijmegen, Hulanda, prome na un gymnasium y despues un scol pa maestro di scol. Na 1942 e ta obtene pa su ‘hoofdakte’. E ta sigui pa obtene su diploma L.O. Ingles na 1946 y L.O. Spaño na 1948. Durante Guera Mundial II e ta wordo mobilisa y despues di su demobilisacion ta bay traha pa munisipio di Den Haag. Despues di bolbe Aruba na 1945 el a traha den enseñansa basico i den enseñansa general secundario (MULO). Pasando tur rango den enseñansa Tromp a bira director di e departamento di Enseñansa na 1975; funcion cu el a ocupa te su pension na 1978. Tambe como pensionado el a keda pone su mes disponibel pa enseñansa como presidente di "Stichting Katholiek Onderwijs Aruba" y di Stichting Avond-HAVO Aruba.
Na aña 1948 Tromp tabata co-fundado y lider di partido Union Nacional Arubano. Di 1949 te 1951 e tabata miembro di Parlamento di Antias Hulandes y entre 1951 y 1995 e tabata simultaneamente miembro di Conseho Insular y diputado di Enseñansa. Na 1951, 1952 y 1954 Tromp a forma parti di e delegacion Antiano cu a atende e Conferencia di Mesa Rondo, den cual e Statuut pa e Reino Hulandes a wordo acepta. Den e di dos gabinete Jonckheer el a sirbi como minister di Enseñansa y Desaroyo di Antias Hulandes, di 1958 te 1962.
Basta tempo despues cu el a bandona politica Tromp ta bira e prome gobernador di pais Aruba dia prome di januari 1986. E ta retira di su puesto dia 12 di maart 1992. Na su despedida como gobernador el a wordo nombra Gran Oficial (Grootofficier) den Orden di Oranje-Nassau. Dia prome di november 1993 ta habri e scol basico nobo na Montaña bou di su nomber, Colegio Felipe Tromp.
Tromp a fayece diasabra, 12 di augustus 1995 na edad di 77 aña. E tabata casa cu Riselia (Candida) Gomez y tabata tata di dos yiu homber y un yiu muhe.
Freddie Mercury
Freddie Mercury (Farrokh Bulsara; Gujarati: ફરોખ બલ્સારા‌, Pharōkh Balsārā‌) (n. 5 di sèptèmber 1946 na Zanzibar– f. 24 di novèmber 1991 na London) tabata un musiko, kantante i kantoutor ingles ku a risibí fama internashonal komo un di e miembronan fundadó di e banda Queen.
5 di aprel
5 di aprel ta e di 95 dia di aña (96 den un schrikkeljaar) riba e kalènder gregoriano. Ta resta 270 dia pa sera e aña.
Universidat di Toronto
Universidat di Toronto ta un skol akademiko situa na Toronto, Canada.
Statuut pa e Reino Hulandes
E Statuut pa e Reino Hulandes (abreviá Statuut) ta regla e relashonnan konstitushonal entre Hulanda, Aruba, Kòrsou i Sint Maarten.
E Statuut e keda ehekutá na 1954 dunando e paisnan di Reino un posishon igual. E ta indiká ku kada pais ta atende su asuntunan interno independientemente. Huntu e paisnan ta trata e asuntunan di reino. E Statuut ta duna ademas e reglanan pa kooperashon mutuo, asistensia, konsulta i pa e konstelashon estatal di e paisnan.
Kambio di e Statuut ta solamente posibel si tur pais ta aprobá esaki. E konstitushon di Hulanda ("Grondwet") i e konstitushon di Aruba, Kòrsou i Sint Maarten ("Staatsregeling") ta supordiná na e Statuut.
Link eksterno
]
Madonna
Madonna Louise Veronica Ciccone (☆ 16 di augustus 1958 na Bay City, Michigan), miho conoci como Madonna, ta un cantante y actriz Mericano y un di e icononan di musica pop.
Bida
Madonna a nace di mayornan di procedencia Italiano y Frances-Canades. Madonna su mama a fayece na edad jong. Despues di e fayecimento aki, su tata a casa atrobe. E matrimonio aki a causa problemanan den su relacion cu su tata. Madonna a tuma les di ballet y piano como mucha. El a describi su infancia como un mucha diferente, rebelde, cu tabata buscando algo cu e no por a haya. El a crece catolico y a atende scol catolico primario y secundario.
Carera
Madonna a siña toca drums y gitara na banda di su trabou como cantante. Prome cu su solo debut, el a traha como drummer y gitarista pa diferente banda.
Madonna ta conoci como 'Queen of Pop' (Reina di Pop) pa motibo di su carera largo y su abilidad pa cambia, inova y adapta su style.
Filantropia
Madonna ta conoci pa su donacionnan pa organisacionnan di causa noble y en especial pa Malawi. Na 2020 el a haci donacion grandi pa e Bill and Melinda Gates Foundation pa produci vacuna contra COVID-19.
Link externo
Website oficial
6 di aprel
6 di aprel ta e di 96 dia di aña (97 den un schrikkeljaar) riba e kalènder gregoriano. Ta resta 269 dia pa sera e aña.
Suffisant
Suffisant ta un bario den Willemstad na Kòrsou. E bario a wòrdu kreá komo bario residensial pa e trahadónan di Shell. Den e bario ta lokalisá e Marinekazerne Suffisant. Na 1942 a tuma lugá den Suffisant e suseso konosí komo Matansa di aprel, unda 15 morto a kai bou di e marineronan chines den welga.
Historia
Suffisant tabata un plantashi di Petrus Frederik de Windt i inisialmente e área tabata konosi bou di e nòmber "Kipi Santu". Na 1929 a konstrui den e bario e Marinekazerne Suffisant, un kampamentu militar pa e Kuerpo di Marina Real.
Ryan Oduber
Ryan Luis Horacio Oduber (☆ 16 di augustus 1997 na Oranjestad) ta un picher profesional Arubano di Hoofddorp Pioniers, un ekipo di baseball hoofdklasse di Hulanda.
Oduber a pasa temporada 2015 den Liga Dominicano di Zomer, 2016 den Liga Gulf Coast League i 2017 den Liga New York Penn. Oduber a wordo selecciona pa e tim di Reino, partisipando den e World Baseball Classic 2017.
Monica Pimentel
E ta miembro di directiva di COA.
Wycliffe Smith
Wycliffe Sylvester Smith (n. 18 di december 1948 na Saba) ta un politico, poeta i autor di Sint Maarten. E tabata prome minister di Sint Maarten di 10 di oktober 2019 te 19 di november 2019. Previamente e tabata minister di Enseñansa, Hubentud, Deporte y Cultura di 2018 pa 2019 den e di dos gabinete Marlin-Romeo y gezaghebber di Saba di 1983 te 1989. E ta co-fundador y lider di Partido Cristian di Sint Maarten (Sint Maarten Christian Party).
Edirne
Edirne ta un siudat den Turkia. E siudat tin un área di 844 kilometer kuadrá i un poblashon di 165,979 habitante (2019). Alkalde ta Recep Gürkan.
Albany
Albany ta kapital di New York, un estado di Estadonan Uni di Merka. E siudat tin un poblashon di mas of menos 96.460 habitante (2019) i un area di 56 kilometer kuadrá.
Ceddanne Rafaela
Ceddanne Chipper Nicasio Marte (Dani) Rafaela (☆ 18 di sèptèmber 2000 na Willemstad, Kòrsou) ta un pelotero profeshonal di Kòrsou. E ta hunga den posishon di outfielder pa e ekipo Boston Red Sox den Liga Menor na Merka.
7 di aprel
7 di aprel ta e di 97 dia di aña (98 den un schrikkeljaar) riba e kalènder gregoriano. Ta resta 268 dia pa sera e aña.
Hendrik Tevreden
Hendrik Wensley Gregory Tevreden (n. 1979 na Aruba) ta un politico Arubiano. Desde 2017 e ta miembro di Parlamento di Aruba pa partido MEP.
Tevreden a nace y a lanta cu su famia den bario di Tarabana y despues a biba na Dakota, un bario den zona west di Oranjestad. Despues di su ruman muhe e ta e yiu menor di Humphrey Tevreden y Reina Toppenberg. E tin un Bsc. como enfermero y a specialisa den salud social y salud mental. El a cuminsa su carera profesional na Centro di rehabilitacion pa esnan cu adiccion na alcohol of droga. Tambe el a traha na "Inloophuis", e instituto pa esnan vulnerabel y sin cas.
Na aña 2005 y 2009 Tevreden a subi lista di partido MEP como candidato pa eleccion parlamentario. Despues di tuma un break na 2013 pa motivonan familiar y di estudio e ta lansa su mes di nobo na eleccion di 2017, obteniendo 792 voto personal. Tevreden ta huramenta dia 27 di oktober 2017. Como parlamentario e ta forma parti di diferente comision fiho di parlamento; entre otro comision di asunto nan social, famia, cuido di nos grandinan y salubridad y tambe labor y agricultura. Na 2019 e ta entrega huntu cu Rocco Tjon e ley di iniciativa pa un "identificatieplicht". Despues di ricibi 670 voto den e eleccion di 25 di juni 2021 su asiento ta keda prolonga pa un di dos termino. Entre 2019 y 2022 Tevreden tabata presidente di partido MEP.
Tevreden ta casa cu Vanessa Rumnit y huntu nan tin dos yiu muhe.
Leona Marlin-Romeo
Leona Marlin-Romeo (n. 3 di juli 1973 na Sint Maarten) ta un politico di Sint Maarten. E tabata prome minister di Sint Maarten di 15 di januari 2018 te 10 di oktober 2019, encabesando dos gabinete consecutivo cu sosten di su partido "United Democrats". Entre 2014 y 2016 e tabata miembro di Parlamento di Sint Maarten.
Lloyd Gaston Smith
Lloyd Gaston Smith (n. 27 di mei 1891 na Normal, Illinois - f. 9 di september 1958 na Media, Pennsylvania) tabata un halto funcionario Mericano di e refineria Arubano, Lago Oil & Transport Company. Komo director i presidente-director di e refineria el a hunga un papel importante den e desaroyo di e isla durante e prome mita di siglo 20.
Melvin Cijntje
Melvin Victorino Eugenio ('Mac') Cijntje (☆ 15 di aprel 1962) ta un polítiko di Kòrsou. ) E tabata miembro di Parlamento di Kòrsou di 2012 te 2017 pa partido Pueblo Soberano (PS). El a bira lider di frakshon despues di e asesinato dia 5 di mei 2015 di lider di partido Helmin Wiels. Durante su ousensia di mei te november 2015 pa motibu di tratamentu médiko na Hulanda el a wòrdu reemplasa pa Jaime Córdoba komo lider di frakshon. Cijntje a duna di konosé di no ta disponibel pa liderá e partido. Siguiendo Edward Joseph el a wòrdu elegi presidente di partido na 2016. Despues ku Ben Whiteman a keda nombrá lider di partido na komienso di òktober 2018 el a distansiá su mes di Pueblo Soberano. Algun tempu despues el a uni na partido Movementu Progresivo.
Cijntje ta traha komo ambtenar na departamentu di Obra Publiko.
RKVFC Sithoc
RKVFC Sithoc (ofisialmente Rooms Katholieke Vereniging Football Club Sint Thomas College) ta un klup di futbòl di bario di Muizenberg na Kòrsou. El a wòrdu fundá dia 7 di mart 1942. Kolónan di e klup ta blou-korá.
Lista di Honor
Kopa antiano: 9
Liga Kòrsou: 9
Ontario
Ontario ta un provinsia di Canada. E tin un area di 1,076,395 kilometer kuadrá i un poblashon di 13,448,494 habitante (2016).
Su kapital ta e siudat di Toronto.
Universidad di Aruba
Universidad di Aruba (abrevia UA) ta un universidad situa den centro di Oranjestad, Aruba. Ela wordo estableci na 1988 i awendia tin alrededor di 700 studiante. E instituto ta facilita enseñansa bilingual, tanto na hulandes como ingles y tin varios facultad na nivel academico.
E universidad ta ubica den e edificio historico "Huize De La Salle", segun e nomber di e congregacion cu a tuma e cas over di e Frèrenan di Tilburg di 1937 te 1988.
26 di yanüari
26 di yanüari ta e di 26 dia di aña riba e kalènder gregoriano. Ta resta 339 dia (340 den un schrikkeljaar) pa finalisa e aña.
8 di aprel
8 di aprel ta e di 98 dia di aña (99 den un schrikkeljaar) riba e kalènder gregoriano. Ta resta 267 dia pa sera e aña.
Viktoria
Turismo ta e sektor mas importante di su ekonomia. E exportashon di Victoria ta konsisti en gran parti di vanila, koko, zeta di koko, eskudo di tortuga, habon i guano.
Cavalier, North Dakota
Cavalier ta un pueblo di North Dakota, un estado di e Estadonan Uni di Merka. E tin un area di 2,12 kilometer kuadrá i un poblashon di 1.302 habitante (2010).
Don Elias Mansur Ballpark
Don Elias Mansur Ballpark, tambe conoci como Marlboro Ballpark, ta un stadion multi-funcional na Oranjestad, Aruba, situa den bario di Camacuri. Ela a wordo inaugura oficialmente dia 16 di augustus 1984. E stadion tin un capacidad pa 12.000 persona. Awendia e ta wordo mas tanto uza pa weganan di baseball.
Rafael Boasman
Rafael A. Boasman (n. 5 di juni 1953 na Aruba) ta un politico di Sint Maarten. E tabata prome minister di Sint Maarten di 24 di november 2017 te 15 di januari 2018. Desde 20 di december 2016 te 15 di januari 2018 e tabata alaves minister di Husticia di Sint Maarten. Anteriormente e tabata minister di Salud, Desaroyo Social y Labor di 7 di september 2015 te 19 di november 2015 y minister interino di Turismo, Asuntonan Economico, Transporte y Telecomunicacion di 20 di december 2016 te 4 di april 2017. E ta miembro di 'United Sint Maarten Party' (USP).
Boasman a bira prome minister despues di dos mocion di desconfiansa den Parlamento di Sint Maarten y un instruccion di Conseho di Minister di Reino na gobernador Eugene Holiday dia 24 di november 2017 pa retira William Marlin di inmediato.
Don Elias Mansur Ballpark
E ballpark ta carga e nomber di Elias Mansur (1902-1989), mihor conoci como "Don Elias Mansur", kende tabata comerciante y tabata sponsor organisacionnan caritativo y deportivo.
Ellen Spijkstra
Ellen Francien Spijkstra (☆ 3 di ougùstùs 1957 na Hattem, Hulanda) ta un keramista i fotógrafo hulandes-kurasoleño.
Oklahoma
Oklahoma City ta e siudat mas grandi di Oklahoma.
Ellen Spijkstra
Bida
Spijkstra a studia na Akademia Minerva na Groningen. Na aña 1980 el a muda pa Kòrsou ku su kasa, Eric de Brabander. Na 1985-1986 el a sigui un kurso di trahamentu di glas na Rochester Institute of Technology na New York i despues a kompletá su maestria den arte keramiko riba materianan teorétiko di trahamentu di klei i glas den forno. Na Kòrsou e ta kuminsa e tayer pa keramik Girouette i a duna kursonan di keramik te 2012. Inisialmente fotografia tabata solamente un hobby, pero despues di gana un konkurso lokal di fotografia, el a kontinua pa desaroya su talento riba tur dos tereno. Na 1991 el a finalisá un kurso di fotografia na New York Institute of Photography.
Gran parti di e inspiracion di Spijkstra ta basá riba e naturalesa di Kòrsou. E ta kombina su keramik ku fragmentonan di baranka i koral i ta integrá potretnan di koral den su obranan di keramik. Su temanan prinsipal ta tera i awa, bida i dekadensia. E ta traha obranan di keramik den diferente grandura, di chikito te monumental i ta produsi esakinan preferibelmente den seri.
Spijkstra a duna les na entre otro Instituto Buena Bista na Kòrsou, Ateliers '89 na Aruba i Taller Escuela Arte Fuego na Caracas. Komo "artist in residence" el a traha na Taller Varadero na Cuba (di shete Biënnale di Havana), Resen International Ceramic Colony na Resen (Nort Macedonia) i Shangyu Celadon Modern International Ceramic Center na Shangyu, China.
E ta miembro di e "Académie Internationale de la Céramique", establesi na Ginebra.
Partido Democratico Arubano
Partido Democratico Arubano (PDA) tabata un partido politico na Aruba. E partido a ser funda na 1983 pa Leonard Berlinski (1941-2020).
PDA a participa na 1983 den eleccion pa Conseho Insular di Aruba y na 1985, 1989 y 1993 den eleccion pa Parlamento di Aruba. Solamente den 1985 e ta logra obtene representacion cu dos asiento.
Bissau
Bissau ta un siudat den kontinente Afrika. E ta kapital di Guinea-Bissau.
Olindo Koolman
Olindo Koolman (☆ 14 di april 1942 na Oranjestad, Aruba) tabata e di dos Gobernador di Aruba. Como gobernador ela completa dos termino di seis aña di 29 di januari 1992 te 11 di augustus 2004.
British Columbia
British Columbia ta un provinsia di Canada. Tin un area di 944 735 kilometer kuadrá i un poblashon di 4 648 055 habitante (2016).
Su kapital ta e siudat di Victoria.
Chano Margaretha
Modesto Apostel (Chano) Margaretha (☆ 24 di febrüari 1914 na Rooi Santu - † 5 di mart 1990 na Kòrsou) tabata un polítiko di Kòrsou di Partido Demokrat. Na 1958 e tabata e promé konsehal ku a papia papiamentu durante un reunion di Konseho Insular di Kòrsou. Esaki a wòrdu mira komo un akto heroiko.
Bida
Chano Margaretha a nase i lanta den bario di Rooi Santu. El a kuminsa su karera komo karpinté, trahando pa diferente kontratista. Despues el a nabega un tempu i a traha na refineria Isla i refineria Lago na Aruba.
Margaretha tabata den polítika pa gran parti di su bida. El a sirbi na tres okashon komo miembro di Konseho Insular di Kòrsou: 30 di novèmber 1957 te 26 yüli 1958; 16 di yanüari 1959 te 26 di yüni 1959 i 21 di febrüari 1961 te 24 di yüni 1963. Komo akto di protesta e ta hiba palabra na idioma Papiamentu den e reunion públiko di Konseho Insular di dia 8 di febrüari 1958. Margaretha tabata e promé persona pa hasi tal, ya ku na 1958 hulandes tabata e úniko idioma ofisial na Kòrsou i tabata wòrdu usa den politika tambe. E debate largu ku a sigui ta resulta den un moshon pa djei padilanti papia Papiamentu den reunion. E moshon ta wòrdu aksepta unanimamente. Finalmente na 2007 Kòrsou ta ofisialisá papiamentu komo idioma ofisial.
Margaretha tabata kasa ku Sarah Phelipa i tabata tata di shete yu.
Honor
Komo rekonosimentu e Komishon Nòmbernan di Kaya ta kambia na 2015 e nòmber di Kaya Rooi Santu pa Kaminda Modesto A. (Chano) Margaretha, libertadó di idioma papiamentu. E mesun aña minister di Enseñansa, Siensia, Kultura i Deporte, Irene Dick, ta proklamá dia 8 di febrüari komo Dia Nashonal di nos lenga materno papiamentu.
9 di aprel
9 di aprel ta e di 99 dia di aña (100 den un schrikkeljaar) riba e kalènder gregoriano. Ta resta 266 dia pa sera e aña.
Lista di minister plenipotensiario di Kòrsou
E lista di minister plenipotensiario di Kòrsou ta un resúmen di e personanan ku a okupa e puesto di minister plenipotensiario di Kòrsou na Hulanda desde ku e isla a atkeri e status di pais dia 10 di òktober 2010.
SV Vesta
SV Vesta (ofisialmente Sportvereniging Vriendschap Eendracht Sterken Tegen Alles) ta un klup di futbòl na Kòrsou. E asosiashon a wòrdu fundá dia 30 di yüni 1948 i ta establesé na Willemstad. Aktualmente e klup ta partisipa den e promé divishon di Liga Kòrsou.
Lista di Honor
Liga Kòrsou: 1
Kopa ABC:
Taekwondo
Taekwondo, Tae Kwon Do of Taekwon-Do (na koreano: 태권도/跆拳道) ta un forma Koreano di arte martial sin uzo di arma y cu ta envolvi tecnicanan di mokete y skopmento cu enfoke riba defensa propio. Literalmente tradusi tae ta pia, kwon mokete y do ta e arte of e caminda. Es decir taekwondo ta e caminda di e pia i e mokete.
Para Taekwondo ta un adaptacion di taekwondo pa atletanan cu disabilidad.
Aeropuerto Internacional Reina Beatrix
Aeropuerto Internacional Reina Beatrix (ingles: Queen Beatrix International Airport, hulandes: Internationale luchthaven Koningin Beatrix) ta e aeropuerto internacional di Aruba, situá den cercania di Oranjestad. Desde akinan vuelonan ta conecta cu Europa (primordialmente Hulanda), Sur Amérika, mayoria di e paisnan den region di Caribe y cu Merca y Canada.
E aeropuerto ta hiba e nomber di Reina Beatrix, monarka y hefe di estado di Reino Hulandes di 1980 te 2013.
Eugene Holiday
Eugene Bernard Holiday (☆ 14 di december 1962 na Philipsburg) tabata e prome Gobernador di Sint Maarten di 2010 te 2022. El a wordo huramenta dia 7 di september 2010 dor di Conseho di Minister di Reino (Rijksministerraad).
Bida
Holiday a cuminsa su carera profesional na Banco di Antias Hulandes na Corsou. Na 1995 e ta wordo apunta pa lidera e taskforce pa bin cu un plan di recuperacion pa e daño ocaciona pa orkan Luis. Di 1995 te 1998 e tabata director di e compania aereo Winair y di 1998 te 2010 presidente-director di e compania operador di Aeropuerto Internacional Princesa Juliana.
Holiday a casa na 1990 cu Marie-Louise Hazel.
Politica
Despues di e desmantelacion di Antias Hulandes na 2010 Sint Maarten ta adkiri e status di pais autonomo dentro di Reino Hulandes. E hefe di estado ta e rey di Hulanda, actualmente Rey Willem-Alexander, kende ta wordo representa na Sint Maarten pa e gobernador. Eugene Holiday a bira dia 10 di oktober 2010 e prome gobernador di Sint Maarten. Despues di dos termino di seis aña e ta retira dia 10 di oktober 2022. Su sucesor ta Ajamu Baly.
CRKSV Jong Colombia
CRKSV Jong Colombia (ofisialmente Curaçaose Rooms Katholieke Sport Vereniging Jong Colombia) ta un klup di futbòl di Boka Samí na Kòrsou. E klup tin riba su nòmber un di e mihó anotashonnan di e pais, titulando 11 biaha kampeon nashonal, 11 biaha kampeon antiano i dos biaha komo finalista den e CONCACAF Champions Cup.
E klup a wòrdu fundá dia 21 di yüli 1951 i ta hunga aktualmente den Sekshon Pagá. Kolónan di e klup ta blou-hel. E klup a partisipa na dies okashon den CONCACAF Champions Cup (1968, 1969, 1973, 1974, 1976, 1979, 1980, 1989, 1992 i 1994), logrando yega na final na 1967 i 1979. Segun e opinion di mayoria di e islanan antiano, e generashon di oro di CRKSV Jong Colombia tabata esun di 1979; e ekipo a mustra den kada partido un bon wega, un estilo ku hopi velosidat i un toke di agilidat.
Lista di Honor
Kopa antiano: 11
Liga Kòrsou: 11
CONCACAF Champions Cup
Union Patriótiko Boneriano
Union Patriótiko Boneriano (UPB) ta un partido polítiko na Boneiru. E ta e di dos partido polítiko mas bieu di e isla.
Na 1969 a ser fundá Partido Patriótiko Boneriano; fundadónan tabata Rudi Ellis i Papa Statia. Despues di un union cu Partido Progresista na 1979 e partido a cambia nòmber pa Union Patriótiko Boneriano.
Parlamento di Kòrsou
Parlamento di Kòrsou (hulandes: Staten van Curaçao) ta e parlamento unikameral di Kòrsou, pais outónomo dentro di Reino Hulandes. E parlamento ta konstituí pa 21 miembro ku ta wòrdu elegí periódikamente pa un término di kuater aña. Esaki ta tuma lugá pa medio di elekshonnan direkto (representashon proporshonal) na kual ta partisipa e residentenan di Kòrsou ku tin derecho di voto.
Historia
E promé parlamento a wòrdu inougurá dia 10 di òktober 2010, fecha di e disolucion di Antia Hulandes. E miembronan di e último Konseho Insular di Kòrsou, elegí den e elekshon di 27 di ougùstùs 2010, tabata e promé miembronan di Parlamento di Kòrsou.
Nelson Mandela
E tabata un di e lidernan historiko den e lucha kontra e sistema politiko institushonalisá ku tabata basá riba separashon rasial, konosi komo apartheid. Despues di e prome elekshon nashonal no-segregá den historia di Suráfrika, Mandela tabata presidente di e pais di 1994 pa 1999.
Jean-Julien Rojer
Jean-Julien Rojer (n. 25 di ougùstùs 1981 na Willemstad) ta un tenista kurasoleño ku ta hunga profeshonalmente desde 2003 i ta spesialisá den hunga dòbel. El a representá Antias Hulandes i despues Kòrsou (despues di e disolushon di Antia Hulandes na 2010). Desde 2012 ta hunga pa e tim di Hulanda den Davis Cup. . Rojer ta e úniko antiano ku a gana un título di e Asosiashon di Tenista Profeshonal (ATP, Association of Tennis Professionals).
Rojer a gana trintidos título den torneo dòbel, di kual kuater título "Grand Slam": Wimbledon (2015), French Open (2014, dòbel miksto), US Open (2017) i Roland Garros (2022) i tres ATP Masters (2015, 2019 i 2023). Den torneo di dòbel miksto el a gana e título na Roland Garros na 2014. .Na final di temporada 2015 el a klasifiká, huntu ku e tenista rumano Horia Tecău, komo mihó tim dor su bon nivel di prestashon.
Ku e título dòbel maskulino 2022 na Roland Garros, Rojer a bira ku e edat di 40 aña i nuebe luna e hungadó mas bieu pa gana un torneo Grand Slam.
Yurendell de Caster
Bida i karera
Yurendell de Caster a nase den bario di Brievengat komo yu di Eithel de Caster i Micheline Heyliger. Su tata tabata hunga beisbòl i su mama sòftbòl. El a kuminsa praktiká e deporte ku sinku aña. Su karera den beisbòl a inisia hungando pa Santa Maria Pirates durante e kampeonato di Antia Hulandes. Na 1996 el a firma ku Tampa Bay Devil Rays i a hunga pa e klup den e torneo di Republika Dominikano. Na desèmber 2000 el a traslada pa Pittsburgh Pirates, unda el a hunga den liga menor te 2006, ora el a haya tres oportunidat pa sali den Major League Baseball (MLB). Aki e no a hasi sufisiente impreshon. Na novèmber 2007 e ta kambia pa Washington Nationals, hungando aki tambe den liga menor.
Trinta di Mei
Trinta di Mei (30 di mei 1969) ta referí na e wèlga di trahadónan di Refineria Shell (despues di 1985, yamá Refineria Isla) na Kòrsou riba dia 30 di mei 1969. Esaki a kousa dos morto i dies persona heridá. E dia akí tabata un punto históriko ku a marka kambio den e sistema polítiko, e kultura i e relashonnan sosial-ekonómiko di Kòrsou. E moveshon a krea un partido polítiko nobo, kual tabata Frente Obrero i Liberashon 30 di mei, bou di liderazgo di Papa Godett. Durante e periodo akí Cola Debrot tabata [Gobernador di Antia Hulandes (1954-2010)|gobernador di Antia Hulandes]].
Yurendell de Caster
Bida i karera
De Caster a regresa Winnipeg na 2013 i e kaba e aña ku Acereros de Monclova. Den e dos ekipo kombiná el a bati .315 averahe den 94 wega, inkluyendo 13 homeruns, 64 RBI, i 171 base total.
Trinta di Mei
=Kousa= Den añanan 60 di siglo 20 ekonomia di Kòrsou tabata bai atras. Forsa di kompra a baha komo ku preisnan tabata subi drástikamente i no tabatin oumento di suèldu. E sistema di kontratista di Shell a kousa hopi disturbio sosial. E sistema akí, kaminda Shell ta kita trahadónan for di trabou pa remplasá nan ku kontratistanan ku tabata kobra ménos na salario, i ku no tabatin un seguro antó ku por a hasi e mesun trabou ku un trahadó fiho.
Loke a kousa e wèlga direktamente tabata e negosiashonnan pa un CAO (Collectieve Arbeids Overeenkomst) nobo ku a stanka. E sindikatonan no por a bai di akuerdo ku Wescar. Wescar, kontratista ku tabatin un kontrato fiho ku Shell, tabata responsabel pa e desaroyo di e CAO.
Yurendell de Caster
Tim di Reino
Desde 2003 de Caster ta forma parti di e tim nashonal di beisbòl hulandes. Huntu ku e tim el a bira kampeon di e kampeonato oropeo na 2003, 2007, 2014 i 2016. El a hunga na Weganan olímpiko di zomer di 2004 na Atenas, unda e tabata un di e tres pelotero den tim hulandes ku a bati tres homeruns. De Caster tambe a wòrdu selekshoná pa e Weganan olímpiko di zomer di 2008 na Bejing. El a partisipa den kuater edishon di World Baseball Classic. Na 2017 el a yega na 100 wega ofisial hungá den tim di reino, pa kual el a risibí rekonosimentu di e bond hulandes KNBSB. Den 2019 el a hunga den kampeonato oropeo i den e torneo klasifikatorio pa Afrika/Oropa 2020 na Italia.
Trinta di Mei
Por wordu derivá ku un wèlga asina por a eskalá di intensidat te ora e yega na un nivel di rebelion, pasobra e politika lokal no a mira e urgensia di reformá e sistema sosial riba e isla. Den e añanan promé ku trinta di mei por a nota algun advertensia di peliger. E poblashon kolo klá tabata presta mas miho ku esun kolo skur i nan tabata pertenesé mas den un villapark será kaminda e individuo kolo skur por a solamente drenta ora ku wordu invitá dor di un habitante kolo klá. E poblashon kolo skur aunke e por a vota, kasi e no tabata tin poder den gobièrnu. Den parlamento di Antias Hulandes, papiamentu tabata un lenga prohibí.
Ofisialnan di gobièrnu antiano a proklamá tambe ku e media di Kòrsou, primeramente korant i radio, tabata un di e kòusanan di e rebelion. Hendenan na Kòrsou tabata bon na haltura di e evenementonan ku tabata pasando na Merka, Oropa i tambe Latino Amerika, tambe hopi antiano tabata bai studia afó i hopi turista di Merka i Hulanda tabata bin bishitá Kòrsou. Banda di esei hopi ekstranhero a bin traha na e refineria i tur esaki a kousa ku e yu di kòrsou tabata tin bon konosementu di loke tabata pasando den eksterior. E rebelion a duna un similaridat di revolushonnan anti-kapitalista, anti-kolonialista i anti-rasista ku a pasa rònt mundu durante e tempu ei kual esaki tabata un influensia hopi paresido na e revolushon cubano. Trahadónan di gobièrnu lo a asta deklará falsamente ku komunistanan kubano mes a kuminsá òf tabata involví den kuminsamentu di e rebelion. Aunke ku e revolushon tabata tin efekto indirekto den e sentido ku el a inspirá hopi di e partisipantenan, hopi di e lidernan di e rebelion a bisti unifòrm koló khaki, similar na esunan ku tabata bisti dor di Fidel Castro. Na mesun momentu, e fenómeno di "Black Power" tambe tabata emergi rònt di Karibe anto na Merka aunke e figuranan i lidernan no tabata direkamente involví na kòrsou, nan a duna inspirashon na e partisipantenan. Manera na Merka, i paisnan caribense por ehèmpel Jamaica, Trinidad i Tobago of Barbados hende koló skur na Kòrsou tabata afektá disproporsionamentu dor di pobresa i mester a anda ku rasismo i diskriminashon den e sistema. E movementu ku a yega na 30 di Mei tabata huza hopi di e simbolonan i argumentonan ku e movementu di "black power" anto otro movementu di derechi sivil ront mundu "Social Movements, Violence and Change: May Movement in Curacao - 1974, "Anderson, William A., Dynes, Russell R."
Wèlga
Mainta riba dia 30 di Mei 1969, mas sindikato a anunsiá ku nan lo bai wèlga e dia akí pa apoyá e lucha di CAO kontra di e kontratistanan. Tabata tin un grupo di tres pa kuater mil trahadó akumulá dilanti Post 5 di Refineria Shell. Aunke e CAO a enfatisá ku esaki tabata djis un disputo ekonomiko, Papa Godett, lider di e trahadónan di dòk i aktivista, a avoká un lucha polítiko den su speech na e welgadónan. El a hasi un yamada pa un otro marcha pa bai Fort Amsterdam, kual tabata mas ku dies kilometer for di kaminda nan tabata. Na e momentu ei e grupo a kuminsa move bai direkshon di sentro di siudat, un grupo ku tabata konsistí di mas o ménos 5.000 trahadó, mayoria di nan tabata koló skur. Mas i mas hende a bira parti di e marcha akí den sentro di suidat ku ora e la pasa kantu di kaya e lidernan di e wèlga original tabatin tiki kòntròl riba e grupo su akshonnan.
Intensifikashon di demostrashon
Polis, SKS, brantwér, Marina Hulandes i otro boluntarionan lokal a bringa duru pa pone un paro na e protestanan, paga e kandelanan, i vigila banko i otro edifisionan balioso ku por a wordu hortá. Hopi di e edifisionan den suidat tabata bieu i pesei nan a kima fasil pero tambe e lay-out kompakto di e sentro historiko a hasie hopi difisil pa yega kaminda nan esfuerso tabata nesesario. Den oranan di atardi, pastornan a saka un statement riba radio pidiendo sakeadonan pa stòp i na mes momentu lidernan di sindikato a anunsia ku nan a yega nan un akuerdo ku Werkspoor/Wescar. Segun e akuerdo aki, trahadonan di Shell lo risibi un pago igual maske nan tabata kontratista of no, i esaki tambe no tabata depende di nan origen nashonal.
Pero, aunke e lucha su metanan ekonomiko a wordu yegá, welganan a sigui te den anochi per poko poko e la baha riba dia 31 di mei. E rebeldia e ora ei a kambia i focus riba metanan politiko. Lidernan di sindikato, radikal i tambe moderá, a demanda pa baha gobiernu, i a menasá ku un welga mas grandi. Riba 31 di mei, lidernan di trahadonan a tene reunion ku lidernan di sindikato di Aruba, i tambe otro partinan di Antia. E delegashon di Aruba a bai di akuerdo ku e bahamentu di gobièrnu, i a anunsia ku trahadonan di Aruba tambe lo wèlga si esaki no lo pasa. Riba e anochi di 31 di mei pa 1 di yüni violensia a kaba i 300 marinier hulandes a bin pa mantene orden.
Resultado
Na tur, e rebeldia a kosta bida di dos persona identifiká komo Manuel Gutierrezi Orlando Gerardina, anto 22 polis i 57 personanan na sivil heridá. Tabatin 322 detenshon i tambe a kima 43 negoshi i 10 otro edifisio durante di e welga miéntras ku 190 edifisio a keda severamente dañá i kandela a destruí trinta (30) vehíkulo. E daño total a sali aproksimadamente 40 million dòler merikano. E sakeo tabata dirigí riba negoshinan sea konosí pa eksplotashon òf ku e demostrantenan tabata asumí ku nan tabata eksplotadó. E rebeldia a logra su metanan ekonomiko, igualdat di salario pa trahadonan di Shell, anto su metanan politiko, for di 3 di Juni e Staten di Antia Hulandes, pone bou di preshon di Kamara di Komersio, ku tabata tin miedu pa mas wèlga i violensia, a anunsia elekshon nobo pa september di e aña ei. Promé minister Ciro Kroon a wordu skohe durante e rebeldia pero despues e la retira i e la wordu remplasá pa un gobièrno interino.
Dangui Oduber
Danguillaume Pierrino (Dangui) Oduber (☆ 13 di juli 1978 na Aruba) ta un politico Arubano y minister di Turismo y Salubridad Publico di Aruba desde 17 di november 2017. Den Gabinete Wever-Croes I e tabata ademas minister di Deporte. Previamente e tabata miembro di Parlamento di Aruba di 2013 pa 2017.
Bida
Dangui Oduber a nace dia 13 di juli 1978 como di dos yiu homber di Nel Oduber, ex-lider di MEP y prome minister di Aruba y Glenda Croes. E ta e nieto di Milo Croes, ex-politico y presidente di Stichting Arubaanse Carnaval (SAC).
E tabata alumno di Colegio Bon Bini y La Salle College. Despues di caba HAVO na Colegio Arubano e ta bay studia na Hulanda. Na Hogeschool “In Holland” na Rotterdam e ta obtene un bachelor den “Economics, den Management Economics & Law” (MER, “Management Economie en Recht”) na 2005. Despues di traha un tempo na Hulanda e ta regresa Aruba y tabata emplea pa compania di telecomunicacion Setar di 2006 te 2013.
Na aña 2013 Oduber ta drenta e arena politico como candidato riba e lista di MEP. Den eleccion di 2013 e ta obtene 1749 voto personal y un asiento den parlamento. E ta forma parti di e oposicion den parlamento como cu partido AVP a gana e eleccion. Den eleccion di 2017 MEP y AVP ta obtene mesun cantidad di asiento (9). Despues cu MEP a logra forma un gobierno di coalicion cu RED y POR ta instala Gabinete Wever-Croes I. Dangui Oduber ta wordo nombra minister di Turismo, Salubridad Publico y Deporte desde 17 di november 2017. Desde 2021 bou di Gabinete Wever-Croes II e ta keda ocupa e funcion di minister di Turismo y Salubridad Publico, pero lagando e cartera di deporte cay.
Oduber ta casa cu Naliza Faarup y hunto nan tin dos yiu homber.
Den Sekreto
Ku hopi orguyo nos ta presentá na pueblo di Kòrsou e radionovela: Den Sekreto. E úniko radionovela presentá "live" den studio!
Algu di e historia:
Ishantely: un damita ku su bon trabou i un bon entrada, resientemente a kaba di terminá e relashon ku e tabatin ku su partner. E partner tabata skonde muchu kos pe. E la hura su mes ku nunka mas e lo pèrmití un hòmber trat'é asina mas.
Den fondo di su kurason e ta sinti ku e la wòrdu traishoná. E no ta kla. E no ta un persona vengativo. Pero e la bira hopi kouteloso i deskonfiá.
Den un café e la bin topa ku Nickelson. Un yònkuman ku a kaba di yega foi merka. Supuestamente pa trabou i e tambe tabatin un kiebro tras di lomba. E ta bai hasi tur su posibel pa konkistá Ishantely. Pero kada bia ta sosodé algu, ku ta pone sea Ishantely of Nickelson bira mas i mas deskonfiá. Te ku e kos a kumisá bira un opseshon. Loke nan niun di dos a spera, ta tur e aventuranan ku nan lo pasa aden i no menshoná mes ora ku e èksnan di nan kada unu, ke drenta bèk den nan bida.
Nan tur dos ta hasi lo máksimo pa fingi, i skonde mas tantu kos posibel pa otro. Te dia Ishantely su èks, Mike, presentá. E ta logra skapa na wow'i angua.
Pero kon ta para Nickelson ora e bin topa ku su èks, Desi, ku ta purba tur manera pa konkistá Nickelson bèk. Nickelson ta skonde tur esakinan pa Ishantely. Tur bia ku e la pasa anochi ku Desi. E konsekuensianan ku esaki lo trese. Ishantely tampoko ta papia di Mike. Aunke te ainda nada partikular a sosodé. Pero Mike tin su plan. Su karakter posesivo i dominante ta pone ku Ishantely por pèrde kòntrol riba e situashon.